ગારોડિયાનગરની સમસ્યાની વાત કરતાં એક મહિલા કર્મચારીએ ‘મિડ-ડે’ને કહ્યું હતું કે ‘વષોર્થી અહીંનાં પોલિંગ બૂથ સ્કૂલના ક્લાસમાં હોય છે, પણ આ વખતે ગારોડિયા સ્કૂલના મૅનેજમેન્ટ દ્વારા ક્લાસ આપવામાં ન આવતાં પોલિંગ બૂથ મેદાનમાં બાંધવામાં આવ્યાં છે, જ્યાં ટૉઇલેટ જવાની વ્યવસ્થા છેક ત્રીજા માળે રાખવામાં આવી છે અને પીવાના પાણી માટે અમને સ્કૂલના એક નળમાંથી પાણી પીવાનું કહેવામાં આવ્યું છે, જે અમારા માટે સમસ્યાજનક છે. ગઈ કાલે અમે સવારે સાત વાગ્યાથી સાંજના સાત વાગ્યા સુધી ડ્યુટી પર હતા. આજે પણ અમારે સવારે છ વાગ્યાથી રાતના આઠ વાગ્યા સુધી પોલિંગ બૂથ પર કામ કરવાનું છે. આ જ પરિસ્થિતિ રહી તો અમે કામ કેવી રીતે કરી શકીશું એ મોટો સવાલ છે.’